નૅશનલિસ્ટ કૉન્ગ્રેસ પાર્ટીનાં નગરસેવિકા વંદના ચક્રેએ આ સંદર્ભમાં ‘મિડ-ડે’ને કહ્યું હતું કે ‘મહાનગરપાલિકાની મહાસભામાં હું મજાકમાં કંઈ બોલી એનો મોટો ઇશ્યુ બનાવીને નરેન્દ્ર મહેતા બધાને ભડકાવી રહ્યા છે. જો તેમને મારા નિવેદનને કારણે ખરાબ લાગ્યું હોત તો તેમણે મને મહાસભામાં જ જવાબ આપી દેવો જોઈતો હતો. મારા બોલવાથી કોઈની લાગણી દુભાઈ હોય તો મેં માફીનામું પણ આપ્યું હતું અને વિચાર્યું હતું કે મારી માફીથી જો મીરા-ભાઈંદરની એકતા બની રહે તો એ સારી વાત છે. ઉપરાંત વિધાનસભ્ય ગિલ્બર્ટ મૅન્ડોન્સા અને ભગવતી શર્માએ પણ મહારાજસાહેબ પાસે માફી માગી હતી છતાં કેમ આવી પરિસ્થિતિ હજી સુધી છે એ મને ખબર નથી. હું એક દલિત મહિલા છું અને હું પણ જવાબ આપી શકું છું. નરેન્દ્ર મહેતા ગુરુજીના નામ પર રાજકારણ રમીને વોટ મેળવવા આ બધું કરી રહ્યા છે.’